બેનામી સંપત્તિમાં સ્થાવર, જંગમ, મૂર્ત કે અમૂર્ત (બ્રાન્ડ ઇક્વિટી કે ઇન્ટેલેક્ચ્યુઅલ પ્રોપર્ટી) જેવી સંપત્તિઓ સામેલ છે, જે લાભ ઉઠાવનારી વ્યક્તિના નામે હોતી નથી. એક સત્તાવાર નિવેદનમાં કહેવામાં આવ્યું છે કે, ‘ઇનકમટેક્સ ટેક્સ ડિરેક્ટોરેટ્સ ઓફ ઇન્વેસ્ટિગેશને 23 મે, 2017 સુધીમાં 400થી વધુ બેનામી ટ્રાન્ઝેક્શન્સ પકડી પાડ્યાં છે. તેમાં બેંક એકાઉન્ટ્સ, જમીનના પ્લોટ્સ, ફ્લેટ, જ્વેલરીનો સમાવેશ થાય છે. જ્યારે આ એક્ટ અંતર્ગત 240થી વધુ સંપત્તિઓ અસ્થાયી રીતે જપ્ત કરાઈ છે. બજારમાં તેની કિંમત 600 કરોડ રૂપિયાથી વધુ છે.